Diari Oficial de la Generalitat Valenciana


Sumari del DOGV 9945, del 26-09-2024 (2024/9768)

RESOLUCIÓ de 23 de setembre de 2024, per la qual es disposa la publicació de l’ampliació de l’oferta d’ocupació pública per a l’any 2024 de places del cossos docents universitaris i de professorat permanent laboral
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9945

Data del DOGV
:   26-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9768

CVE
:   OYVR-A-2416-7936

Data del document
:   23-09-2024

Organisme emissor
:   Universitat de València

Tipus de document
:   Resolució

La Llei 31/2022, de 23 de desembre, de pressupostos generals de l’Estat per a l’any 2023, disposa en l’article 20.Quatre.2 que les administracions publiques poden cedir taxa de reposició a les universitats de la seua competència i les universitats publiques poden cedir-se taxa entre elles mateixes, amb autorització de les administracions publiques de les quals depenguen.

En el *Diari Oficial de la Generalitat Valenciana*  de 6 de maig de 2024 es va publicar la resolució de la Rectora de la Universitat de València per la qual es disposa la publicació de l’oferta d’ocupació pública de l’any 2024, relativa a places dels cossos docents universitaris i de professorat permanent laboral, aprovada per acord del Consell de Govern 75/2024, de 7 de març.

Per resolució conjunta del conseller de Sanitat de la Generalitat Valenciana i la rectora de la Universitat de València, signada el 4 de juny de 2024, es posen a disposició de la Universitat de València vuit places de l’oferta d'ocupació pública de 2024 del personal gestionat per la Conselleria de Sanitat de necessària inclusió en l’oferta d’ocupació pública 2024 de la Universitat de València, en compliment del conveni subscrit el 29 de juny de 2023 entre la Universitat de València, la Conselleria de Sanitat Universal i Salut Pública i la Conselleria d’Innovació, Universitats, Ciència i Societat Digital per a la supressió de l’adscripció de l’Escola Universitària d’Infermeria La Fe a la Universitat de València i la integració dels seues estudis en la Facultat d’Infermeria i Podologia de l’esmentada universitat.

Per acord del Consell de Govern de la Universitat de València 192/2024, d’11 de juny, es va aprovar l’ampliació de l’oferta d’ocupació pública de l’any 2024 relativa a places dels cossos docents universitaris i de professorat permanent laboral per a incloure vuit places més de professorat permanent laboral, resultants de l’esmentada cessió de taxa de reposició del personal gestionat per la Conselleria de Sanitat.

Per Resolució del director general d’Universitats de 24 de juliol de 2024 s’aprovà autoritzar les convocatòries derivades d’aquesta l’ampliació de l’oferta d’ocupació pública del personal docent i investigador de la Universitat de València per a l’any 2024, amb vuit places de professorat permanent laboral, per accés lliure.

Atenent l’acord del Consell de Govern, i en exercici de les competències que li atribueix l’article 94 dels Estatuts de la Universitat de València, aprovats per Decret 128/2004, de 30 de juliol, del Consell de la Generalitat (DOGV 8213, 3 d’agost), modificats per Decret 45/2013, de 28 de març, del Consell (DOGV 6994, 2 abril), este rectorat

RESOL

*Primer*

Publicar en el *Diari Oficial de la Generalitat Valenciana*  l’ampliació de l’oferta d’ocupació pública de la Universitat de València per a l’any 2024 relativa a places dels cossos docents universitaris i de professorat permanent laboral amb el detall següent:

– Torn lliure: 8 places de professorat permanent laboral. Forma d’accés: concurs.

*Segon*

D’acord amb l’article 70.1 de l’Estatut Bàsic de l’Empleat Públic, el termini màxim per a la convocatòria del procés selectiu previst en aquesta oferta és de tres anys, comptadors a partir de la publicació d’aquesta resolució.

Contra aquesta resolució, que esgota la via administrativa, es pot interposar potestativament un recurs de reposició davant la Rectora en el termini d’un mes, a partir de l’endemà de la publicació, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors des de l’endemà de la publicació.

  

València, 23 de setembre de 2024

María Vicenta Mestre Escrivá

Rectora